Ní mór foirmeacha iarratais comhlánaithe agus gach doiciméad tacaíochta ar an seicliosta a bheith faighte ag Foras na Gaeilge i gceann amháin de na trí sheoladh oifige thíosluaite roimh **12.00 meán lae, an 17 Nollaig 2015**.

Ní mór duit a chinntiú go bhfuil téacs gach uile fhreagra infheicthe agus inléite laistigh de na boscaí freagartha in aon chóip chrua den iarratas comhlánaithe a chuirfidh tú chugainn. Glacfaimid chomh maith le leagan scanta **nó** leagan leictreonach den fhoirm iarratais chomhlánaithe. Má chuireann tú **leagan leictreonach** (i.e. gnáthleagan sábháilte agat mar PDF den fhoirm chomhlánaithe) de d’iarratas, déan cinnte go bhfuil na nithe seo a leanas san áireamh sa ríomhphost nuair a sheolfaidh tú é chuig spg@forasnagaeilge.ie faoin spriocdháta:

* Leagan sábháilte i bhfoirm PDF de d’fhoirm iarratais chomhlánaithe
* Leagan scanta **de Chuid 5 (lgh 23-25 den fhoirm iarratais) le síniú agus dáta ar gach leathanach.**

Tabhair faoi deara go ndícháileofar d’iarratas mura bhfuil an fhoirm comhlánaithe i gceart nó má tá doiciméad in easnamh. Ní ghlacfaimid le hiarratais i ndiaidh an spriocdháta thuasluaite. Ní mór gach ceist a fhreagairt. Ní mór an fhoirm iarratais a chomhlánú i gclóscríbhinn. Is í an Ghaeilge teanga oibre Fhoras na Gaeilge agus ní mór an fhoirm iarratais a chomhlánú i nGaeilge.

Is féidir an fhoirm iarratais a fháil ach í a iarraidh ó:

Scéim Pobal Gaeilge 2016–2020

An Rannóg Pobal agus Gnó, Foras na Gaeilge, 7 Cearnóg Mhuirfean, Baile Átha Cliath 2

00353 1 639 8404 · spg@forasnagaeilge.ie

Scéim Pobal Gaeilge 2016–2020

An Rannóg Pobal agus Gnó, Foras na Gaeilge, Teach an Gheata Thiar, 2–4 Sráid na Banríona, Béal Feirste BT1 6ED

Scéim Pobal Gaeilge 2016–2020

An Rannóg Pobal agus Gnó, Foras na Gaeilge, An Chrannóg, Na Doirí Beaga, Co. Dhún na nGall.